
ФИНАНСОВА   ОБОСНОВКА


ОТНОСНО: Проект на Решение на Министерския съвет за изменение и допълнение на Националния план за разпределение на радиочестотния спектър

1. Мотиви и цел за внасяне за разглеждане в Министерския съвет на проекта на акт
Необходимостта от приемане на Проект на Решение на Министерския съвет за изменение и допълнение на Националния план за разпределение на радиочестотния спектър (НПРРЧС) произтича от задълженията на Република България да осигури в максимална степен съответствие на националното разпределение на радиочестотните обхвати с Радиорегламента на Международния съюз по далекосъобщенията и решенията от Световната конференция по радиосъобщения (WRC-2023), както и на Европейската таблица за разпределение на честотите, отчитайки националните особености.
Проектът има за цел своевременно адаптиране на НПРРЧС към международните актове, гарантиране на ефективно и ефикасно използване на радиочестотния спектър и създаване на условия за внедряване на нови технологии и услуги в съответствие с политиките на Европейския съюз.

2. Очаквани резултати от предлагането на проекта на акт
 Очакваните резултати включват подобрена съгласуваност с международните и европейските актове, прозрачност и последователност в управлението на радиочестотния спектър, насърчаване на иновациите и цифровата трансформация в сектора на електронните съобщения.

3. Мотивирана оценка за размера на необходимите допълнителни разходи/ трансфери/  други плащания, които се предлага да бъдат одобрени по бюджета на първостепенния разпоредител с бюджет или по сметка за средства от ЕС, за сметка на бюджети по държавния бюджет.
Не са необходими допълнителни разходи/трансфери/други плащания.
Предложеният проект на акт не води до въздействие върху държавния бюджет. 


Предложил:


Заместник министър-председател и 
министър на транспорта и съобщенията

Теменужка Петкова

Министър на финансите

Гроздан Караджов


